แห่เคาท์ดาวน์ “ภูเก็ต” ทะลัก นักท่องเที่ยวเต็มหาด “ป่าตอง”
แห่เคาท์ดาวน์ “ภูเก็ต” ทะลัก นักท่องเที่ยวจับจองพื้นที่หาดในหาน หาดสุรินทร์ หาดในยาง และหาดป่าตองเต็มพื้นที่ คาดหนุนผู้ประกอบการรายได้เพิ่มขึ้น
แห่เคาท์ดาวน์ “ภูเก็ต” ทะลัก นักท่องเที่ยวจับจองพื้นที่เต็มหาด ทั้งเช่น หาดในหาน หาดสุรินทร์ หาดในยาง และหาดป่าตอง
31 ธ.ค. 2565

วันนี้ (31 ธ.ค.65) ซึ่งเป็นวันส่งท้ายปีเก่าต้อนรับปีใหม่ 2566 บรรยากาศที่ชายหาดป่าตอง อำเภอกะทู้ จังหวัดภูเก็ต เต็มไปด้วยนักท่องเที่ยวทั้งชาวไทยและชาวต่างชาติมาท่องเที่ยวและทำกิจกรรมเป็นจำนวนมาก โดยตั้งแต่ช่วงเช้าก็มีนักท่องเที่ยวทยอยเดินทางมาจับจองพื้นที่บริเวณชายหาดทั้งการนอนอาบแดด เล่นน้ำทะเล และเล่นกีฬาชายหาด และกิจกรรมอื่นๆ
โดยในปีนี้มีนักท่องเที่ยวเดินทางท่องเที่ยว ชาวต่างชาติเดินทางมาท่องเที่ยวในจังหวัดภูเก็ตเพิ่มขึ้น ส่วนตามแหล่งท่องเที่ยวอื่นๆ เช่น หาดในหาน หาดสุรินทร์ หาดในยางหรือตามเกาะแก่งต่างๆ ก็มีนักท่องเที่ยวเดินทางไปท่องเที่ยวจำนวนมากเช่นกัน และในคืนนี้ซึ่งเป็นคืนส่งท้ายปีเก่าต้อนรับปีใหม่คาดว่าหาดป่าตองจะมีนักท่องเที่ยวเดินทางมาฉลองปีใหม่เป็นจำนวนมากเช่นกัน ซึ่งจะส่งผลดีต่อผู้ประกอบการและประชาชนที่ทำธุรกิจด้านการท่องเที่ยวทำให้มีรายได้เพิ่มขึ้น